हथियार-जाली नोट बनाने वाली मशीनें जब्त, दाऊद से कनेक्शन के सबूत मिले
NIA raids 6 locations in Mumbai, points at 'D-Company' role in fake currency notes seizure case, फेक करेंसी केस में NIA ने 6 जगह छापेमारी की
नेशनल इंवेस्टिगेशन एजेंसी (NIA) ने फेक करेंसी मामले में बुधवार को मुंबई और ठाणे में छह जगह छापेमारी की। छापेमारी में एजेंसी ने कई हथियार और जाली नोट बनाने वाली मशीनें बरामद की हैं। एजेंसी का दावा है कि फेक करेंसी का कारोबार अंडरवर्ल्ड डॉन दाऊद इब्राहिम पाकिस्तान में बैठकर डी-कंपनी के जरिए चला रहा है।
NIA ने एक बयान जारी कर गुरुवार को बताया कि जांच के दौरान भारत में जाली नोटों का सर्कुलेशन में डी कंपनी की अहम भूमिका है। एजेंसी की मुंबई टीम ने बुधवार को डी-कंपनी से जुड़े कई लोगों के घरों और कार्यालयों सहित कई प्रॉपर्टी पर छापेमारी की। इस दौरान तेज धार वाले कई हथियार, जाली नोट बनाने वाली मशीनें और डॉक्यूमेंट जब्त किए गए हैं। एजेंसी ने कहा कि छापेमारी में जब्त किए गए सबूतों से फेक करेंसी मामले में डी-कंपनी के जुड़े होने की पुष्टि हुई है।
2021 में 2.98 की फेक करेंसी जब्त हुई थी
ठाणे पुलिस की क्राइम ब्रांच ने नवंबर 2021 में 2.98 लाख रुपए की कीमत की फेक करेंसी जब्त कर गिरोह का भंडाफोड किया था। इसमें दो लोग गिरफ्तार हुए। 18 नवंबर 2021 में इस केस में महाराष्ट्र के ठाणे के नौपाड़ा पुलिस स्टेशन में केस दर्ज किया गया था। इनकी पहचान रियाज और नासिर के रूप में हुई थी, दोनों मुंबई के ही रहने वाले हैं। अभी वे न्यायिक हिरासत में हैं।
ठाणे पुलिस ने इस मामले में 7 फरवरी 2023 में आरोपियों के खिलाफ चार्जशीट भी दाखिल की थी। जिसके बाद इसी साल फरवरी में पूरा मामला NIA को ट्रांसफर कर दिया गया था। फिलहाल एजेंसी मामले की जांच कर रही है।
भारत में दाऊद का भाई इकबाल देख रहा काम
जांच एजेंसियों के मुताबिक, दाऊद पाकिस्तान में है। उसका भाई इकबाल कासकर भारत में उसका सारा काम देख रहा है। वो दाऊद के राइट हैंड छोटा शकील के संपर्क में था। इकबाल ठाणे के बिल्डर सुरेश देवीचंद मेहता की शिकायत के बाद जेल में है। उसके साथ उसके दो गुर्गों मुमताज शेख और इसरार अली को भी पहले ठाणे पुलिस और फिर ED ने अरेस्ट किया था।
दाऊद से जुड़ी अन्य खबरें भी पढ़ें...
दाऊद ने दूसरी शादी भी की थी, बहन हसीना के बेटे ने बताया- दूसरी पत्नी पाकिस्तानी पठान
मोस्ट वांटेड आतंकवादी दाऊद इब्राहिम ने पाकिस्तान में दूसरी शादी भी की थी। दाऊद की बहन हसीना पारकर के बेटे अली शाह ने नेशनल इन्वेस्टिगेशन एजेंसी (NIA) के सामने यह खुलासा किया। अली ने एजेंसी को बताया कि दाऊद ने पहली पत्नी महजबीं को अभी तलाक नहीं दिया है और वह अभी कराची में ही रह रहा है। पढ़ें पूरी खबर...